|  |  |  |
| --- | --- | --- |
| **MINISTERUL FINANŢELOR****AL REPUBLICII MOLDOVA** |  | **МИНИСТЕРСТВО ФИНАНСОВ****РЕСПУБЛИКИ МОЛДОВА** |

**ORDIN**

“\_\_\_\_\_\_”\_\_\_\_\_\_20\_\_\_\_ or.Chişinău Nr.\_\_\_\_\_

**Cu privire la aprobarea**

**modificărilor și completărilor la**

**Ordinul Ministrului Finanțelor**

**nr.118 din 6 august 2013**

În temeiul art.11 alin.(2) al Legii contabilității nr.113-XVI din 27 aprilie 2007 (republicată în Monitorul Oficial al Republicii Moldova, 2014, nr.27-34, art.61) și în scopul perfecționării conținutului Standardelor Naționale de Contabilitate,

**ORDON:**

Se aprobă modificările și completările la Ordinul Ministrului Finanțelor nr.118 din 6 august 2013, conform anexei.

 **MINISTRU Anatol ARAPU**

|  |  |  |  |
| --- | --- | --- | --- |
| **Coordonat cu****Funcția/subdiviziunea** | **Numele, Prenumele** | **Data** | **Semnatura** |
| Secretar de Stat | Veronica Ursu |  |  |
| Șef DRCASC | Lidia Foalea |  |  |
| Șef adjunct al Direcției, Șef al Secției | Natalia Tonu |  |  |
| ExecutorTelefon:e-mail: | Paduca Stela022 262759stela.paduca@mf.gov.md |  |  |

Anexa

la Ordinul Ministrului Finanțelor

nr.\_\_\_\_\_ din\_\_\_\_\_\_\_\_\_\_\_\_\_\_\_\_\_2015

**Modificările și Completările**

**la Ordinul Ministrului Finanțelor nr.118 din 6 august 2013**

Ordinul Ministrului Finanțelor nr.118 din 6 august 2013 privind aprobarea Standardelor Naționale de Contabilitate (Monitorul Oficial al Republicii Moldova, 2013, nr.233-237, art.1534 și nr.177-181, art.1224), se modifică și se completează, după cum urmează:

1. În Standardul Național de Contabilitate „Prezentarea situațiilor financiare” pct.153 se exclude.
2. În pct.57 al Standardului Național de Contabilitate „Imobilizări necorporale și corporale” după cuvintele „cheltuieli anticipate” se completează cu cuvintele „pe termen lung sau”.
3. În Standardul Național de Contabilitate „Contracte de leasing”:

 în pct.31 după cuvintele „cheltuielilor anticipate” se completează cu cuvîntul „curente”;

în pct.32 cuvintele „şi, totodată ca diminuare a cheltuielilor anticipate (costurilor activităţilor auxiliare)” se exclud.

în pct.33 cuvintele „concomitent cu diminuarea cheltuielilor anticipate (costurilor activităţilor auxiliare)” se exclud.

1. În Standardul Național de Contabilitate „Creanțe și investiții financiare”:

 în Exemplul 2, de la ultima liniuță se exclude cuvîntul „comerciale”;

în pct.39 după cuvintele „veniturilor curente și” se completează cu cuvintele

„ , după caz,”;

în Exemplul 8, tabelul 2, cifra „1102000” se substituie cu cifra „1202000”;

în pct.75 după cuvintele „din aceste cote” se completează cu cuvîntul „se”.

1. În Standardul Național de Contabilitate „Stocuri”:

în pct.44 ultima propoziție cuvintele „costul de intrare” se substituie cu „valoarea contabilă”.

în pct.54 după prima propoziție se completează cu propoziția: „Contoarele de branșament (contoarele de evidență a energiei electrice, gaze naturale, apă) se supun uzurii pe toată durata de funcționare utilă.”

 în ultima propoziție cuvintele „și instalații” se substituie cu „ , instalații și contoare de branșament”.

1. În Standardul Național de Contabilitate „Capital propriu și datorii”:

în pct.80 propozițiile „În conformitate cu decizia fondatorilor (organelor administraţiei publice) subvenţiile utilizate pot fi decontate la capitalul social sau la venituri curente. Decontarea subvenţiilor utilizate se înregistrează ca diminuare a altor elemente de capital propriu şi, respectiv, ca majorare a capitalului social şi/sau a veniturilor curente.” se vor expune în următoarea redacție:

„În conformitate cu decizia fondatorilor (organelor administrației publice) subvențiile pot fi decontate la:

* majorarea capitalului social;
* venituri curente în perioadele în care au fost efectuate cheltuielile pe seama subvențiilor.

Subvențiile îndreptate la majorarea (modificarea) capitalului social se contabilizează după înregistrarea de stat a modificărilor introduse în actele de constituire conform pct.12 al prezentului standard.

Subvențiile aferente activelor amortizabile se înregistrează în componența veniturilor curente pe parcursul perioadelor de utilizare a acestora și în suma amortizării calculate aferente imobilizărilor intrate pe seama subvențiilor.

Subvențiile aferente veniturilor se contabilizează conform pct.77 al prezentului standard”;

în pct.90 subpct.(2), lit.b), după cuvîntul „anulate” se completează cu cuvintele „- înregistrate în componența veniturilor”.

1. În pct.15 al Standardului Național de Contabilitate „Venituri” se exclud cuvintele „carburanților și lubrifianților, inclusiv sub formă de tichete, a”.
2. În Standardul Național de Contabilitate „Cheltuieli”:

în pct.5 în noțiunea „activitate operațională” cuvîntul „activităților” se substituie cu „activității”, iar cuvîntul „acestora” se substituie prin „acesteia”;

în pct.19 subpct.4) cuvintele „din activitatea operațională” se substituie cu cuvintele „ale activității operaționale”.

În Nota din Anexa 3 la Standardul Național de Contabilitate „Cheltuieli”, cuvintele „altor cheltuieli ale activității operaționale” se substituie cu „cheltuielilor administrative”.

1. În pct.17 al Standardului Național de Contabilitate „Diferențe de curs valutar și de sumă”, se exclude propoziția „Drept exemplu pot servi contractele privind operaţiunile de leasing (arendă, locaţiune), procurarea sau vînzarea de active, prestarea sau beneficierea de servicii, primirea sau acordarea de credite şi împrumuturi, alte operaţiuni”.
2. În Standardul Național de Contabilitate „Particularitățile contabilității în agricultură”:

în pct.22 cuvintele „(de exemplu, viile, livezile, plantațiile de pomușoare; animale de muncă – caii) și cele menționate în pct.21 din prezentul standard” se exclud.

în pct.53 cuvintele „ca majorare a cheltuielilor anticipate pe termen lung sau curente, a amortizării imobilizărilor necorporale şi corporale, a datoriilor curente şi diminuare a stocurilor,” se substituie cu „ca majorare a cheltuielilor anticipate pe termen lung sau curente și majorare a amortizării imobilizărilor necorporale și corporale, a datoriilor curente, diminuare a stocurilor,”.

în Anexa 1 ultimul alineat, liniuța a cincea, cuvintele „ca majorare a cheltuielilor curente, diminuare a costurilor activităţilor auxiliare – 4780 lei şi majorare” se substituie cu „ca majorare a cheltuielilor curente și diminuare a costurilor activităților auxiliare – 4780 lei, majorare”.

1. În pct.42 „Indicații metodice privind contabilitatea pentru persoanele fizice care desfășoară activitatea de întreprinzător” cuvîntul „cantitativă” se substituie cu „valorică”.